Kõige rohkem tekitaski õudu mõte, et suured kaubandusketid peavad "müügimaksu" kinni pidama ka näiteks Tartu esinduses müüdavatelt kaupadelt, sest süsteemides pole võimalik vajalikul määral erisusi sisse viia. See võimaldab firmadel  Tallinnale makstava müügimaksu niiöelda tasa teenida. Mina ega Reformierakond ei saa sellist trikitamist õigeks pidada. Müügimaksuga seoses on tekkinud palju teisigi ebamugavusi, mis õnneks järgmisel aastal kaovad. Loodetavasti korvab nende ebamugavuste kadumine firmadele ja ka ostjatele seni tekitatud kahju ning kui 2011 aastal tuleb käibele €, siis võime ehk isegi väikest hinnalangust näha, sest 1% müügimaks kaob.